આમ છતાં બંને દેશોના સંબંધો સુધારવા માટે વિશેષ યોગદાન ૯૭-૯૮થી ગઠબંધન સરકારના વડાપ્રધાન બન્યા પછી શરૃ થયો હતો. તેથી જ સમજૌતા એક્સપ્રેસની જેમ વાઘા બોર્ડર પરથી શરૃ થયેલો બસ-ટ્રક માર્ગ વ્યવહાર આજે ભારત-પાકિસ્તાન વેપાર વણજનો મુખ્ય અંગ બની ગયેલો છે. ર૦૦૪ સુધી ચાલેલા અટલયુગ દરમિયાન ભાગલા વખતના પરંપરાગત માર્ગો શરૃ કરવાની હિમાયતના એક ભાગરૃપે પાક કબજા હેઠળના કાશ્મીર અને આપણા કાશ્મીર વચ્ચે બર વ્યવહાર શરૃ થવા ઉપરાંત સૌથી મોટું નોંધનીય કદમ રાજસ્થાનથી સિંધ (પાકિસ્તાન) જતી થર એક્સપ્રેસને લીલીઝંડી આપવાનું છે. અલબત્ત, થર એક્સપ્રેસ શરૃ ર૦૦૬માં થઈ, પરંતુ તેની પહેલ અટલજીની સરકારે કરી હતી. આ ટ્રેન ભાગલા પછીયે મુનાબાવ (રાજસ્થાન)થી ખોખરાપાર (સિંધ-પાક) વચ્ચે દોડતી હતી.